མ་སུ་རི་བོད་གཞུང་གཏན་སློབ་ནི།ྋགོང་ས་ྋསྐྱབས་མགོན་ཆེན་པོ་སྟོན་འཁོར་རྒྱ་གར་དུ་བཙན་བྱོལ་དུ་ཕེབས་འཕྲལ།གསར་རྩོམ་མཛད་པའི་ཕྱག་ལས་གལ་ཆེ་མང་པོ་ཡོད་པའི་ནང་གི་གནད་འགག་ཆེ་ཤོས་ཤིག་ཡིན་ཞིང༌།སྐབས་དེར་བོད་ཕྲུག་ཚོར་སློབ་སྦྱོང་སྤྲོད་རྒྱུ་ཛ་དྲག་ཡིན་པ་དང༌།སློབ་སྦྱོང་དེ་ཡང་བོད་པ་རང་གི་ཁྱད་ཆོས་ལྡན་པ་ཞིག་དགོས་པར་ངོས་འཛིན་གྱིས།བོད་མིའི་སློབ་གྲྭ་དང་པོ་དེ་ཟུར་དུ་འཕྲལ་འཛུགས་གནང་མེད་ན།ལོ་ངོ་༥༠སོང་རྗེས་ཀྱི་དེ་རིང་བོད་དོན་འཐབ་རྩོད་ཀྱི་གནས་སྟངས་དང༌།བོད་མི་བཙན་བྱོལ་བའི་གནས་སྟངས།དེ་བཞིན་བོད་ཀྱི་སྐད་ཡིག་རིག་གཞུང་གི་གནས་སྟངས་དེ་ད་ལྟ་ལས་རྦད་དེ་ཐ་དད་པ་ཞིག་ཆགས་ཡོད་ངེས་རེད།